**INFO
ESL 49. Spordimängude korraldamise kohta**

**Registreerimine**
Spordimängudel osalemine eeldab eelregistreerimist. Eelregistreerimine alade kaupa tuleb teha elektrooniliselt hiljemalt 20. juuliks 2016. a. Osalustasu arved väljastatakse hiljemalt 28. juulil teie poolt saadetud e-posti aadressile. Maksed peavad olema laekunud võistluspäeva hommikuks.

Nimeline registreerimine etteantud formaadis (sünniaasta; kergejõustikus ka sünnikuu ja kuupäev) 1. augustiks 2016. a. spordiliit@laanesport.ee. Vaata täpsemalt juhendist.

Kõik ülesandmisegaseotud muudatused esitada kirjalikult 6. augustil kella 8.30 – 10.00 sekretariaadis (spordialade kaupa).

**Majutamine**
Delegatsioonide majutus Haapsalu Põhikooli klassiruumides Kuuse 1, Haapsalu (põrandamajutus, 2.50 eur/in). Arve esitab Haapsalu Linnavalitsus.

Soovi korral telkimine (1.50 eur/in). Arve esitab Spordiliit Läänela või on võimalus tasuda kohapeal sularahas.

**Toitlustamine**
6. augustil LÕUNA 12.00 – 15.00
 ÕHTUSÖÖK 18.00 – 19.30
7. augustil HOMMIKUSÖÖK 8.30 – 10.00

Toitlustamise arved saadetakse hiljemalt 28. juulil teie poolt saadetud e-posti aadressile Haapsalu Linnavalitsuse poolt. Maksed peavad olema laekunud võistluspäeva hommikuks.

Võrkpallurite lõunasöök võistluspaiga muutumisel viiakse võistluspaika Paralepa randa. Petankerite lõunasöök Promenaadil.

Menüü
6. augusti lõunasöök - Borš värske kapsa ja kartuliga /hapukoor, saiake, marjakisell, maitsevesi kannus, leib, sepik (3.70)
6. augusti õhtusöök – Risto sealihaga (riis, hernes, porgand, sibul, purustatud tomat, šampinjonid, paprika), kapsa-porgandi salat, peedi-rõikasalat, pannkook suur (2 tk/portsj), moos, piim, maitsevesi kannus, leib, sepik (4.00)
7. augusti hommikusöök – punane lihasalat (kartul, punapeet, hapukoor, majonees, muna, sinep, grillitud sealiha, porgand, marineeritud kurk, petersell), rukkileib singitäidisega, kohv/tee, kohvikoor, suhkur, maitsevesi kannus (3.80)

Võistlejate toitlustamine toimub saadud talongide alusel.

**Kogunemine avatseremooniaks** Haapsalu staadioni peaväravate juurde (Vaata ajakavast). Igal delegatsioonil kaasa oma organisatsiooni lipp. Osavõtvate organisatsioonide nimesildid kindlustatakse kohapeal.

Ain Sepp
ESL peasekretär